ऑस्ट्रिया में 14 से 25 मार्च तक होंगे विशेष ओलंपिक, खिलाड़ी रवाना
प्रदेशसरकार की ओर से दिव्यांग सहायता भत्ते के तहत 47039 लोगों को प्रदेश में सामाजिक सुरक्षा प्रदान की गई है। सामाजिक न्याय एवं अधिकारिता मंत्री डाॅ. कर्नल धनीराम शांडिल ने कहा कि आॅस्ट्रिया में 14 से 25 मार्च तक विशेष ओलंपिक विश्व शीत खेलों में भाग लेने के लिए विशेष खिलाड़ियों एवं कोचिज को पीटरहाॅफ में झंडी दिखाकर रवाना करने के पश्चात दी।
उन्होंने बताया कि पूरे देश में 126 खिलाड़ियों में से 18 खिलाड़ी हिमाचल प्रदेश के हैं, जो इस प्रतियोगिता में भाग ले रहे हैं, यह प्रदेश के लिए गौरव की बात है। उन्होंने बताया कि इन खेलों में चिन्मय ग्रामीण विकास संगठन सिद्धवाड़ी कांगड़ा, पैराडाइज चिल्ड्रन केयर सेंटर चवाड़ी चंबा, चेतना एसोसिएशन बिलासपुर, न्यू चेतना कुल्लू, ज्ञान भारती स्कूल सोलन, प्रेम आश्रम स्कूल ऊना, उड़ान स्पेशल स्कूल शिमला सहयोग स्पेशल स्कूल मंडी के 18 खिलाड़ी भाग ले रहे हैं।
फ्लोर हाॅकी खेल की महिला वर्ग में कोच गीता के संरक्षण में कांगड़ा की ज्योति पुरुष वर्ग में कोच अनुराधा शर्मा की अगुवाही में राजेश भाग लेंगे। फ्लोर बाॅल खेल में कोच ललिता ठाकुर की अगुवाही में मंडी की इंदु खेल का प्रदर्शन करेगी। फ्लोर बाॅल में ही हमीरपुर काॅलेज की प्राध्यापक राष्ट्रीय खिलाड़ी डाॅ. रेखा बनियाल प्रशिक्षु के तौर पर टीम के साथ रहेंगी। अल्प संख्यक मामले विभाग के निदेशक डाॅ. संदीप भटनागर ने विभाग द्वारा इनके संरक्षण एवं संवर्धन के लिए किए जा रहे प्रयासों के संबंध में जानकारी दी। विशेष ओलंपिक के क्षेत्र निदेशक परीक्षित महदूदिया ने बताया कि प्रदेश में 2500 विशेष खिलाड़ी खेलों के लिए पंजीकृत हैं। 12 दिवसीय विश्व शीत खेल समारोह में 110 देशों के लगभग 3000 खिलाड़ी, 1000 कोच 2500 कर्मचारी भाग लेंगे।
ये खिलाड़ी लेंगे भाग
सामाजिकन्याय एवं अधिकारिता विभाग के माध्यम से यह खिलाड़ी इन खेलों में अपना बेहतर प्रदर्शन कर सकेंगे। उन्होंने खिलाड़ियों को इस आयोजन में भाग लेने के लिए 25 हजार प्रति खिलाड़ी के हिसाब से चार लाख, 50 हजार रुपए का चैक भी प्रदान किया। उन्होंने बताया कि अल्पाइन स्कींइग खेल में कोच रंजना ठाकुर के संरक्षण में सोलन की मेघा, बिलासपुर की शिवानी, उषा नजमा महिला वर्ग में भाग लेंगी, जबकि कोच राजेंद्र नाहटा के संरक्षण में इसी खेल में पुरुष वर्ग में सोलन के महेश, मंडी के शुभम सिंह, शिमला के कुनाल सूद और बिलासपुर के दीपक ठाकुर भाग ले रहे हैं। स्नो बोर्डिंग खेल में कोच पूरन सिंह के संरक्षण में बिलासपुर की पूजा एवं जसविंदर, चवाड़ी की कंचन महिला वर्ग में जबकि पुरुष वर्ग में चवाड़ी के संजय, सोलन के संजय कुल्लू के ठाकुर दास भाग ले रहे हैं।
hin_Deva hin_Deva hin_Deva hin_Deva hin_Deva awa_Deva